MUNICIPIUL CRAIOVA

CONSILIUL LOCAL AL MUNICIPIULUI CRAIOVA
        HOTĂRÂREA NR. 495
privind aprobarea însuşirii raportului de evaluare având ca obiect stabilirea preţului de pornire al închirierii Bazei Sportive “Extensiv”, situată în municipiul Craiova, str.Nicolae Romanescu, nr.35
Consiliul Local al Municipiului Craiova, întrunit în şedinţa ordinarã din data de 25.09.2014;
         Având în vedere raportul nr.134936/2014 întocmit de Direcţia Patrimoniu prin care se propune aprobarea însuşirii raportului de evaluare având ca obiect stabilirea preţului de pornire al închirierii Bazei Sportive “Extensiv”, situată în municipiul Craiova, str.Nicolae Romanescu, nr.35 şi rapoartele comisiilor de specialitate ale Consiliului Local al Municipiului Craiova nr. 205, 206, 207, 208 şi 209/2014; 


Potrivit Hotărârii Consiliului Local al Municipiului Craiova nr.442/2014 referitoare la închirierea Bazei Sportive „Extensiv”, situată în municipiul Craiova, str.Nicolae Romanescu, nr.35, de la S.C.EXTENSIV COM S.R.L., prin lichidator judiciar S.C.NICK S.P.R.L.;
În temeiul art.36 alin.2 lit.c, art.45 alin.1, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:

  Art.1.  Se aprobă însuşirea raportului de evaluare având ca obiect stabilirea preţului de pornire al închirierii Bazei Sportive „Extensiv”, cu nr. cadastral 4926/1 şi nr.4926, înscrisă în cartea funciară nr.4036 a localităţii Craiova, situată în municipiul Craiova, str.Nicolae Romanescu, nr.35, prevăzut  în   anexa  care face parte integrantă din prezenta hotărâre, la valoarea 8.800 lei/lună (fără TVA).
  Art.2. Se împuterniceşte Primarul Municipiului Craiova să semneze contractul de închiriere al Bazei Sportive „Extensiv”.

  Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico–Financiară şi S.C.EXTENSIV COM S.R.L., prin lichidator judiciar S.C.NICK S.P.R.L.vor aduce la îndeplinire prevederile prezentei hotărâri.
	    PREŞEDINTE DE ŞEDINŢĂ,
	 CONTRASEMNEAZĂ,

	   Răzvan Florentin SOCOTEANU
	  SECRETAR,

Nicoleta MIULESCU


 

